CELEX: 32007D0626
Language: sl
Date: 2007-09-28 00:00:00
Title: 2007/626/ES: Sklep Sveta z dne 28. septembra 2007 o odpovedi, v imenu Skupnosti, Sporazuma med Evropsko gospodarsko skupnostjo in Republiko Indijo o trsnem sladkorju

29.9.2007   
            
            
               SL
            
            
               Uradni list Evropske unije
            
            
               L 255/37
            
         
      SKLEP SVETA
   
   z dne 28. septembra 2007
   o odpovedi, v imenu Skupnosti, Sporazuma med Evropsko gospodarsko skupnostjo in Republiko Indijo o trsnem sladkorju
   (2007/626/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:
   
               (1)
            
            
               V skladu s Sporazumom med Evropsko gospodarsko skupnostjo in Republiko Indijo o trsnem sladkorju (v nadaljevanju „Sporazum“), odobrenim s Sklepom Sveta 75/456/EGS (1), se Skupnost obvezuje, da bo po zajamčenih cenah kupovala in uvažala določeno količino surovega ali belega trsnega sladkorja s poreklom iz Indije, za katerega se Indija obvezuje, da ga bo dobavljala Skupnosti. Člen 11 Sporazuma določa možnost, da lahko vsaka pogodbenica Sporazum pisno odpove z dveletnim odpovednim rokom.
            
         
               (2)
            
            
               Notranje cene sladkorja ob koncu intervencije z reformirano skupno ureditvijo trga za sladkor ne bodo več zajamčene z intervencijskim odkupom. Primerno je, da se prekine sistem zajamčenih cen sladkorja, uvoženega na podlagi Sporazuma.
            
         
               (3)
            
            
               Zato je treba odpovedati Sporazum v skladu z njegovim členom 11 in o tem obvestiti Indijo kot podpisnico Sporazuma –
            
         SKLENIL:
   Člen 1
   Sporazum med Evropsko gospodarsko skupnostjo in Republiko Indijo o trsnem sladkorju, podpisan 18. julija 1975, se odpove v imenu Skupnosti, odpoved pa začne veljati 1. oktobra 2009.
   Člen 2
   Predsednik Sveta je pooblaščen, da imenuje osebo(-e), ki je (so) pooblaščena(-e), da vlado Indije obvesti(-jo) o odpovedi omenjenega Sporazuma.
   Člen 3
   Ta sklep se objavi v Uradnem listu Evropske unije.
   
      V Bruslju, 28. septembra 2007
      
         
            Za Svet
         
         
            Predsednik
         
         M. PINHO
         
      
   
   
      (1)  UL L 190, 23.7.1975, str. 35.